यह एक काल्पनिक रचना है।
किसी भी जीवित या मृत, वास्तविक व्यक्तियों या वास्तविक घटनाओं
या स्थानों से कोई भी समानता संयोग मात्र है।
हे।
लेकिन अवन में लज़ान्या है।
बढ़िया… किस ख़ुशी में?
मतलब…
मैं तुम्हें शादी का प्रस्ताव दे रहा हूँ।
अँगूठी सॉस के अंदर है, तो ध्यान से।
अब समय आ गया है, तुम्हारी बेटी हाई स्कूल ख़त्म करने वाली है।
अघ, यह क्या है?
- यह आमी ने बनाई है। - लेकिन तुम इसे पी क्यों रहे हो?
क्योंकि मैं एक अच्छा दोस्त हूँ।
लेकिन वह यहाँ नहीं है। उसे पता नहीं चलेगा।
लेकिन मैं तो जानता हूँ, ठीक है? और अगर तुमने ध्यान न दिया हो,
तो बस तुम्हें याद दिला दूँ कि मैं उसूलों वाला आदमी हूँ।
उसूलों से याद आया,
मुझसे तुमसे कुछ बात करनी है।
तो…
जब समय आएगा,
और अभी समय बाक़ी है,
मैं चाहता हूँ कि मेरे पास विकल्प रहे…
एक ऐसा समय आएगा जब मुझे यहाँ ज़बरदस्ती रखने की कोई वजह नहीं होगी।
तुम्हें रखने की? इसका क्या मतलब है?
यह एक पोस्ट ऑफ़िस बॉक्स की चाबी है। वह मेगिनिम स्ट्रीट पर है।
उसमें एक छोटे से लिफ़ाफ़े के अंदर दो कैप्सूल रखे हुए हैं।
यह मत पूछना कि वे कहाँ से आए।
यह सुनने में नाटकीय लग रहा है, पर है नहीं।
वे बिल्कुल एडविल की तरह दिखते हैं, मैं उन्हें घर में नहीं रखना चाहता था।
हम बात बदल रहे हैं। अभी।
अगर मुझे अस्पताल ले जाना पड़े…
और मुझे तकलीफ़ हो रही हो,
और आगे कुछ ना किया जा सकता हो…
मुझे इस बारे में तुमसे कोई बात नहीं करनी।
- मेरा पीछा छोड़ो। - तो मैं किससे कहूँ?
ज़ाहिर है, आमी से कहो।
- मैं मज़ाक़ नहीं कर रहा हूँ। - हाँ, मैं भी। उस चाबी को मुझसे दूर ले जाओ।
मैं मज़ाक़ नहीं कर रही हूँ।
ठीक है, मैं इसे नहीं झेल सकती…
रिमोट कहाँ…
हो सकता है उनसे कोई ग़लती हो गई हो।
तुम्हें क्या लगता है, बेनो? इसकी सम्भावना है?
आज रात के लिए मैं यह मान सकता हूँ।
मैं तुम्हें शादी का प्रस्ताव दे रहा हूँ।
अँगूठी सॉस के अंदर है, तो ध्यान से।
वाह, तुम कितने बड़े…
बड़े कमीने हो। लानत है तुम पर!
तुम एक बीमार आदमी को मार रही हो?
अनकंडिशनल
- वह यहाँ कितने बजे आएगी? - मिलने का समय नौ बजे तय हुआ है।
- उन्होंने रिपोर्ट भेजी? - हाँ।
चलो, इसे साथ में देख लेते हैं।
ऑर्ना लेवी, 43, शादीशुदा, एक बच्चे की माँ।
इज़राइल के किर्यात मोतज़्किन में जन्मी, जन्म से वहीं रहती है।
मिसेज़ लेवी ने बस हाई स्कूल तक पढ़ाई की है।
एक दशक पहले उनके पति को
अल्ज़ाइमर होने की वजह से उनके आर्थिक हालात बिगड़ गए।
हाल ही में, उनके पति को निमोनिया और उनकी हालत में काफ़ी गिरावट होने की वजह से
गहन चिकित्सा कक्ष में भर्ती कराया गया था।
मिसेज़ लेवी के व्यवहार से पता चलता है कि वह जोखिम लेने से बहुत बचती हैं,
टकरावों से अक्सर दूर रहती हैं और उनमें भावनात्मक सहनशक्ति बहुत कम है।
बस इतना ही। और कोई जानकारी नहीं है।
अजीब बात है कि उन जैसे किसी इंसान की बेटी ऐसी है।
प्लीज़, अंदर आ जाइए।
ऑर्ना, आपसे मिलकर अच्छा लगा। मैं पीटर हूँ।
वदीम उलमान्स्की, सरकारी वकील।
आपसे मिलकर अच्छा लगा।
क्या अपने किसी को बताया कि हमने आपसे सम्पर्क किया था या यह कि आप आज हमसे यहाँ मिल रही हैं?
नहीं। नहीं।
बढ़िया। अगर आप चाहती हैं कि हमारे बीच
यह संवाद का माध्यम खुला रहे तो यह ज़रूरी है कि ऐसा ही रहे।
प्लीज़, बैठ जाइए।
जैसा कि मैंने फ़ोन पर आपसे कहा था,
मुझे लगता है कि आपकी सरकार आपसे इस बारे में जानकारी छुपा रही है
कि आपकी बेटी की रिहाई के लिए बातचीत रुक क्यों गई है।
माफ़ करना, लेकिन आप कौन हैं?
मैं पीटर हूँ।
मैं आपको स्थिति समझाता हूँ।
कुछ महीनों पहले,
इज़राइल घूमने आई एक रूसी नागरिक को यहाँ गिरफ़्तार कर लिया गया था।
उसका नाम नाड्या पित्रोवस्की है। मैं उसका वकील हूँ।
पता चला है कि मिस पित्रोवस्की कुछ ऐसी बातें जानती है जो, कैसे कहूँ,
रूस के लिए बेहद संवेदनशील हैं।
इज़राइल की योजना है कि वे अगले हफ़्ते उसे अमेरिका को सौंप देंगे।
हमारे लिए यह बहुत ज़रूरी है कि नाड्या अमेरिका नहीं जाए।
हाल के हफ़्तों में, हमने सीधे अदला-बदली के लिए दबाव बनाया है।
नाड्या वापस रूस चली जाए,
और बदले में आपकी बेटी को रिहा करके वापस इज़राइल भेज दिया जाए।
वाह। ठीक है। मैंने इस बारे में कभी कुछ नहीं सुना।
माफ़ करना, लेकिन आपने कहा, "हमारे लिए ज़रूरी है।"
क्या मैं प्लीज़ समझ सकती हूँ कि यहाँ "हमारे" का क्या मतलब है?
इन्हें समझाइए कि कुछ सवाल ना पूछना ही बेहतर है।
यही कहना बेहतर होगा…
ठीक है, मैं दूसरे शब्दों में पूछती हूँ।
देखिए, हम यहाँ… इस होटल में मिल रहे हैं,
रूसी दूतावास में नहीं, विदेश मंत्रालय में नहीं।
मैं कैसे यक़ीन करूँ कि जिस व्यक्ति से मेरी फ़ोन पर बात हुई थी, वह सच में मेरी बेटी है?
ले आओ।
वह नहीं। दूसरा सूटकेस।
इन्हें दिखाओ।
क्या मैं उससे फिर से बात कर सकती हूँ?
अभी तो नहीं।
पहले, हम चाहते हैं कि आप नाड्या को वापस रूस भेजने में हमारी मदद करें।
मैं यहाँ से जाते ही सरकार से बात कर सकती हूँ।
अफ़सोस की बात है कि ऐसा नहीं लगता कि आपकी सरकार को आप पर पूरा भरोसा है,
क्योंकि उन्होंने हफ़्तों तक आपसे यह जानकारी छुपाकर रखी है।
ठीक है। मैं… मैं टीवी पर जा सकती हूँ।
मैं इंटरव्यू दे सकती हूँ और उससे सरकार पर दबाव बनेगा।
दुःख की बात है कि यह भी पूरी तरह मुमकिन नहीं है।
क्यों… क्यों नहीं?
अदालत ने पूरे मामले पर बोलने पर रोक लगा रखी है।
तो… मुझे समझ में नहीं आ रहा है।
आपने मुझे फ़ोन क्यों किया? आपने… मैं और क्या कर सकती हूँ?
विडम्बना यह है कि यह पूरी स्थिति पलक झपकते ही सुलझ सकती है।
अगर नाड्या बस अपील पर साइन कर दे,
- तो सम्भावना यह है कि उसे रूस भेज दिया जाएगा। - अपील?
उसे एक साइबर अपराध की मास्टरमाइंड के रूप में पेश किया गया है।
लेकिन सच यह है कि वह एक बहुत भोली-भाली लड़की है।
उसके तो सपने भी एक छोटी बच्ची जैसे हैं।
वह इस सपने में जी रही है कि अमेरिका उसे कोई ख़ास प्रस्ताव देगा, और वह मैलिबू बीच पर
अपनी नई ज़िंदगी की शुरुआत कर पाएगी।
नाड्या पित्रोवस्की
लेकिन सच्चाई यह है कि वह सालों तक अमेरिकी जेल के अंदर सड़ेगी
और फिर उसे वापस रूस भेज दिया जाएगा।
हम चाहते हैं कि आप उसे अपील पर साइन करने के लिए राज़ी करने की कोशिश करें।
उसका इस दुनिया में कोई नहीं है।
उसका बचपन बिना किसी परिवार के बीता है… फ़ॉस्टर घर में।
एक तरह से हम ही उसका इकलौता परिवार थे, समझिए उसके माँ-बाप ही थे।
और अब वह हमारे ख़िलाफ़ बग़ावत कर रही है।
दूसरी तरफ़ आप, आपके उद्देश्य स्पष्ट और सराहनीय हैं।
शायद आपका एक ईमानदार अनुरोध उस तक पहुँच जाए।
मैं उससे कब मिल सकती हूँ?
ठीक है, मैंने उनसे बात की। हर चीज़ की मंज़ूरी मिल गई है।
मुख्य द्वार पर वे आपका इंतज़ार कर रहे होंगे।
बहुत-बहुत शुक्रिया, अवीवा। बाय।
अंदर जाते समय मुझे कोई दिक्कत नहीं होगी?
वह एक विदेशी है,
तो उससे सिर्फ़ क़रीबी रिश्तेदार ही नहीं, बल्कि दूसरे लोग भी मिल सकते हैं।
तो मैंने आपसे मिलने के लिए उसके नाम से एक आवेदन दे दिया था।
हम इसे सुलझाने की कोशिश करेंगे।
डोरी : क्या हम आज मिलने वाले हैं?
आपने कहा कि अधिकारियों को हफ़्तों से इसकी जानकारी है।
इस पूरे अदला-बदली के मामले की।
शिन बेट को भी जानकारी थी?
मैं ख़ुद आवेदन दिया था।
क्यों?
कोई वजह नहीं, मैं वहाँ किसी से सम्पर्क में थी।
उसने इस बात का ज़िक्र नहीं किया।
यह प्रत्यर्पण अमेरिका के लिए बहुत महत्वपूर्ण है,
तो ज़ाहिर है उसके पास आपको बताने की कोई वजह नहीं थी।
बल्कि छुपाने की वजह थी।
डोरी : ऑर्ना?
नहीं, नहीं, नहीं…
तुमने कहा था मेरा वकील आएगा। यह मेरा वकील नहीं है।
- क्या मतलब है तुम्हारा? - मैं मिस पित्रोवस्की का वकील हूँ।
- मैंने इनका नाम मिलने वालों की सूची में डाल दिया था। - मुझे मत समझाओ। मुझे बाहर ले चलो!
नाड्यूशा,
- तुम्हारे पिछले वकील ने इस्तीफ़ा दे दिया। - मेरे पिछले वकील ने इस्तीफ़ा दे दिया, जानती हूँ।
और तुम भी दे दोगे, अगर उन्होंने तुम्हें भी उसी तरह धमकाया जैसे उसे धमकाया था।
यह कौन है?
मैंने इसे सूची में नहीं जोड़ा था। तुम क्या देख रही हो?
क्या देख रही हो? यहाँ कोई तमाशा हो रहा है?
यहाँ क्या हो रहा है? यह कौन है?
मैं इनका वकील हूँ और मैंने… नाड्यूशा, प्लीज़।
तुमने मुझे एक बार और नाड्यूशा कहकर बुलाया तो मुझे नहीं पता मैं क्या कर दूँगी।
क्या तुम्हें लगा था कि इसे देखकर
मैं पुरानी यादों में खो जाऊँगी और एक छोटी बच्ची की तरह तुम्हारे पीछे भागने लगूँगी?
मेरे पास मत आना!
हे, बहुत हो गया!
यह उस नशेड़ी लड़की की माँ है ना?
हाँ, यह उसी गाली लेवी की माँ है जिसे रूस में गिरफ़्तार किया गया था।
ठीक है।
दस मिनट।
आइए।
आपने पूरी प्रक्रिया का पालन करते हुए अनुरोध क्यों नहीं किया?
माफ़ करना, अगर इसने अनुरोध…
वह वहाँ नहीं था…
मुझे लगता है मुझे पता है।
उन्होंने तुम्हारी बेटी को रिहा करने का वादा किया है, किस शर्त पर? अगर मैं रूस लौट जाऊँ, है ना?
कह सकते हैं।
ठीक है, बात कर लेते हैं।
- ठीक है। - क्या तुम्हारे पास सिरदर्द की गोली है?
पैरासिटामोल?
दो और मिल सकती हैं?
बाद के लिए।
तो मैं ही… मैं ही शुरुआत करती हूँ।
यह मेरी बेटी है। गाली।
तुमने जो तस्वीर चुनी है, दिलचस्प है।
सच में?
जब तुम टीवी पर होती हो तो यह तस्वीर नहीं दिखाई जाती।
सच कहा। नहीं दिखाई जाती।
मेरी मीडिया कंसलटेंट, उसे यह तस्वीर पसंद नहीं है।
लेकिन तुम्हें लगता है कि यह तुम्हारी बेटी का एक अलग पहलू दिखाती है।
ऐसा पहलू जिसे एक पाँच मिनट के इंटरव्यू में नहीं समझाया जा सकता।
बिल्कुल।
जैसे कि यह तथ्य कि वह एक ख़तरनाक अपराधी है?
हाँ, सही कहा। लेकिन…
मुझे पता है मैं यहाँ क्यों हूँ।
तो…
मैं पूरे यक़ीन से कह सकती हूँ कि मामला अगर थोड़े से ड्रग्स का होता,
तो हम इस समय यहाँ नहीं बैठे होते।
तो तुम क्या कह रही हो?
तो मैं कह रही हूँ… अगर उन्होंने तुम्हारी बेटी को रिहा करने का कोई प्रस्ताव दिया है,
तो तुम्हें शायद उसे मान लेना चाहिए। जल्दी।
मैं यहाँ इसीलिए आई हूँ।
देखो, मुझे नहीं पता कि तुमने ऐसा क्या किया कि तुम यहाँ हो।
लेकिन मुझे यह ज़रूर लगता है कि तुम में कुछ ख़ास बात है।
तुम्हें दूसरों की परवाह है।
क्योंकि तुम मुझसे बात करने के लिए मान गईं।
क्योंकि शायद कहीं ना कहीं तुम्हारे अंदर भी मदद करने की इच्छा है।
मैं कर दूँगी। मैं अपील पर साइन कर दूँगी।
लेकिन मेरी एक शर्त है।
मुझे बस एक ख़त भेजना है। निजी रूप से, जेल के ज़रिए नहीं।
अगर मुझे पता चला कि तुमने यह ख़त वकील को या किसी और को दिखाया है, तो तुम मुझे दोबारा कभी नहीं देखोगी।
इसे भेज दो। फिर वापस आओ।
ठीक है।
येलेना? मैं आ रही हूँ। क्या वह जाग गया?
अभी तक नहीं।
क्या डॉक्टर उसे देखने आए थे?
हाँ। उन्होंने बताया कि सीआरपी अभी भी बढ़ रहा है,
क्योंकि निमोनिया पर एंटीबायोटिक दवाओं का असर नहीं हो रहा है।
इसलिए वे एंटीबायोटिक दवाएँ बदलकर देखेंगे, और वे फिर से ख़ून ले गए थे।
और क्या वह तुम्हें पहचान रहा है?
नहीं।
जाओ, थोड़ा आराम कर लो।
- ठीक है, बाय। - बाय।
ऑर्ना।
ऑर्ना, रुक जाओ, मुझे तुम्हें कुछ समझाना है।
- थोड़ी देर रुक जाओ। - यहाँ मत आओ। तुम्हें यहाँ नहीं होना चाहिए।
इतना सीधा-सादा मामला नहीं है। उन्होंने तुम्हें सब कुछ नहीं बताया है।
देखो, रूस में सिर्फ़ कोई एक गुट नहीं है, वहाँ कई अलग-अलग सोच के लोग हैं।
वहाँ समझदार और कूटनीतिक लोग भी हैं,
और फिर कुछ गिद्धनुमा कमीने लोग भी हैं,
यानी ख़ुफ़िया एजेंसियाँ।
गाली को गिरफ़्तार भी उन्हीं लोगों ने कराया था,
ताकि वे अपनी एजेंट को छुड़ाने के लिए उसका इस्तेमाल कर सकें।
तुम देखना, एक बार इस नाड्या पित्रोवस्की को अमेरिका भेज दिया जाए,
तो वे गिद्ध भी ग़ायब हो जाएँगे,
और हम फिर से समझदार लोगों के साथ समझदारी से काम कर पाएँगे…
लेकिन तुम्हें पता था, डोरी।
तुम अच्छी तरह पता था कि बात क्यों अटक गई। तुम मेरे सामने थे, फिर भी ख़ामोश रहे।
ऐसा नहीं है कि मैं तुमसे कुछ छुपाना चाहता था।
मैं तुम्हें सब कुछ बता देना चाहता था।
मुझे बस डर था कि यही होगा।
कि तुम ख़ुद को रोक नहीं पाओगी और उनकी सोच को सही साबित कर दोगी।
क्या तुम्हें पता है कि आज तुम जिस एजेंट से मिली हो, उस पर क्या आरोप है?
क्या उन्होंने तुम्हें बताया?
तुम्हें यह भी क्यों पता है कि हम मिले थे?
क्योंकि यह मेरा काम है।
वह गाली की तरह कोई बच्ची नहीं है।
आज तुम एक ऐसी औरत से मिली हो जो हैकरों का एक गिरोह चलाती है,
जिसने दुनिया भर में बहुत भयानक काम किए हैं।
जबरन वसूली, लोगों को फँसाना… रोनी…
- प्लीज़ उन लोगों के हाथ की कठपुतली मत बनो। - यह छोड़ो।
बस इस बात का जवाब दो।
अगर उसे अमेरिका नहीं भेजा जाता है,
तो क्या इससे तुम्हारे लिए मुसीबत खड़ी हो जाएगी? निजी तौर पर?
हाँ।
हाँ, ज़ाहिर है।
ठीक है।
ऑर्ना, वे लोग तुम्हारे भरोसे के लायक़ नहीं हैं।
और तुम हो?
अनुवाद करें रूसी - अंग्रेज़ी
मेरे प्यारे कोल्या, जानती हूँ यह ख़त तुम्हें बिल्कुल पसंद नहीं आएगा। तैयार हो जाओ, तैयार हो जाओ, जान।
नाड्या. ईएक्सई और कोल्या
लाइफ़शेयर
नाड्या.ईएक्सई
जन्मदिन मुबारक हो कोल्या!
मेरे पास इसे ख़त्म करने के अलावा अब कोई रास्ता नहीं बचा है।
प्लीज़ मुझे वैसे ही याद रखना जैसी मैं थी, नाडेंका।
- हैलो? - वदीम, माफ़ करना, इतनी रात को फ़ोन किया।
कुछ है जो मैंने आपको नहीं बताया,
- कुछ ज़रूरी बात है। - ऑर्ना, उसमें आपकी कोई ग़लती नहीं है।
किस में मेरी ग़लती नहीं है?
पैरासिटामोल।
- हैलो? - हाँ…
मुझे लगा आपने इसीलिए फ़ोन किया है।
आज रात नाड्या ने आत्महत्या की कोशिश की। सिरदर्द की गोलियाँ खाकर।
जेल के लोगों ने बताया कि वह उन्हें महीनों से जमा कर रही थी।
उसने 50 से भी ज़्यादा गोलियाँ खा लीं।
कैसी है वह?
वह गहन चिकित्सा कक्ष में है।
उसे जेल के अस्पताल में भर्ती कराया गया है।
ठीक है…
आपने मुझे क्या नहीं बताया था?
हैलो?
कि मुझे उससे दोबारा मिलना है।
क्या मैं उससे वहाँ मिल सकती हूँ जहाँ वह भर्ती है?
शुक्रिया।
हैलो।
तुम्हारी तबियत कैसी है?
उस इंसान जैसी जिसके गले में सौ नलियाँ ठूस रखी हों।
मैं तुम्हारे लिए गाली के कुछ कपड़े लाई हूँ।
मैंने सोचा शायद तुम अपने कपड़े बदलना चाहो।
तुम्हें देखकर लगता है कि शायद तुम्हें उसके कपड़े आ जाएँगे।
देखो, मैंने तुम्हें जो गोलियाँ दी थीं, मैंने नहीं सोचा था कि तुम…
फ़िक्र मत करो। मुझे दी हुई तुम्हारी वे सिर्फ़ दो गोलियाँ ज़िम्मेदार नहीं हैं।
और भी बहुत सारी गोलियाँ थीं।
फिर भी मुझे बुरा लग रहा है।
तुम फ़िक्र मत करो।
अगर मैं सच में ख़ुद को मारना चाहती तो अभी हम बात नहीं कर रहे होते।
मुझे बस थोड़ी हवा खानी थी।
अगर तुम्हें सिर्फ़ थोड़ी हवा खानी होती, तो तुम उस तरह का ख़त नहीं लिखतीं।
तुमने मेरा ख़त पढ़ लिया?
कोल्या कौन है?
उससे तुम्हारा कोई मतलब नहीं है।
क्या वह तुम्हारा भाई है? तुमने उसे इस तरह ख़त लिखा है जैसे वह तुम्हारा छोटा भाई हो।
मेरा कोई भाई नहीं है।
तो वह फ़ॉस्टर घर का कोई बच्चा है?
ख़ैर, यह…
यह साफ़ है कि तुम्हें उसकी काफ़ी फ़िक्र है।
और वह अमेरिका में नहीं है, वह रूस में है। वह वहाँ पर है।
प्लीज़।
मुझसे चालाकी करने की कोशिश मत करो।
मेरा तो पेशा यही है। तुम मुझे नहीं जानतीं।
अगर तुम्हें लगता है कि अमेरिकी लोग तुम्हें कोई प्रस्ताव देंगे या…
जानती हूँ। मैं कोई बेवक़ूफ़ नहीं हूँ।
लेकिन मैं उन लोगों के पास वापस रूस नहीं जाऊँगी।
माफ़ करना। मेरे पति की नर्स का मैसेज है। वह बहुत बीमार है।
दरअसल वह मर रहा है।
और मेरी बेटी यहाँ नहीं है कि उसके पास रह सके।
तो, अब मुझे तुम्हारे लिए दुःखी वग़ैरह होना चाहिए?
देखो…
मैं समझती हूँ कि इस समय तुम्हें अपनी कोई परवाह नहीं है। मैं समझती हूँ।
पर मुझे यह भी… मुझे पता है कि तुम्हारे पास भी दिल है।
और हाँ, तुम्हारे पास मेरी बेटी को बचाने का मौक़ा है।
तुम्हें समझ में आ रहा है?
मुझे बस यह बताओ…
क्या तुम्हारे अपील पर साइन करने की कोई भी सम्भावना है?
जैसा कि तुम देख सकती हो…
उसके बजाय मैं मरना पसंद करूँगी।
मुझे तुम्हारी बेटी को लेकर अफ़सोस है।
हैलो, ऑर्ना, मैं आंतरिक वॉर्ड सी से डॉ. द्रोर बोल रहा हूँ।
रात भर में बेनी की हालत और बिगड़ गई।
हम चाहते हैं कि आप जल्द से जल्द यहाँ आ जाएँ।
बदक़िस्मती से, अब उन पर हमारे इलाज का कोई असर नहीं हो रहा है।
संक्रमण रोकने के लिए हमने उन्हें स्टेराइल यूनिट में शिफ़्ट कर दिया है,
और हमें उन्हें दवा देकर शांत भी करना पड़ा। वह बहुत बेचैन थे।
वह बार-बार अपना ऑक्सीजन मास्क उतार रहे थे।
जब आप यहाँ आ जाएँगी, तब हम इस बारे में बात कर सकते हैं कि आगे क्या करना है।
शुक्रिया।
चाबी…
- चाबी… - हे।
चाबी…
क्या तुमने चाबी ले ली?
कौन सी चाबी?
नहीं, बेनी, तुम बंधे हुए नहीं हो।
कल रात, तुम बंधे हुए थे, क्योंकि तुम थोड़े
उत्तेजित हो गए थे, और वे नहीं चाहते थे कि तुम्हें चोट लगे,
लेकिन अब तुम्हारी बाँहें बंधी नहीं हैं, जान।
यहाँ कोई ताला नहीं है। तुम्हें किसी चाबी की ज़रूरत नहीं है।
तुम्हें वह चाबी लेकर पोस्ट ऑफ़िस जाना होगा।
ठीक है।
मैं येलेना के आने के बाद चली जाऊँगी।
अब अपना मास्क वापस लगा लो।
- यह तुम्हारे लिए अच्छा नहीं है। - नहीं…
यह ज़रूरी है।
अभी जाओ,
और वही करो जो मैंने कहा।
यहाँ आओ।
अपनी मॉम को मत बताना।
गाली,
चाबी लो और वह करो जिसका तुमने वादा किया था।
फ़िक्र मत करो, गाली। मॉम नाराज़ नहीं होंगी।
वह नाराज़ नहीं होंगी।
पी.ओ. बॉक्स नम्बर 215
मॉम, क्या मैं आपसे कुछ बात कर सकती हूँ?
क्या बात है? क्या हुआ?
हम आज सुबह बेन डोव से मिले थे।
उसने कहा कि आगे के हालात बिल्कुल भी अच्छे नहीं लग रहे हैं।
कुछ दवाएँ मदद कर सकती हैं, कुछ नुक़सान कर सकती हैं।
हर चीज़ बहुत महँगी पड़ रही है, क्योंकि यह बीमा में शामिल नहीं है,
और हमें अभी यहीं, इसी समय फ़ैसला लेना होगा।
और सब फ़ैसला लेने के लिए हम पर
दबाव डाल रहे हैं, क्योंकि उनकी बीमारी बहुत तेज़ी से बढ़ रही है।
यह सच में बहुत बुरा है।
और इस पर डैड की क्या प्रतिक्रिया है?
वह सीधा भागकर अपने भाइयों को बताने चले गए।
यक़ीन नहीं होता…
उनके लिए हर चीज़ के बारे में बात करना, हर चीज़ की योजना बनाना इतना ज़रूरी है
कि जैसे कोई बहुत उत्साहित दुल्हन शादी की तैयारियों में जुटी हो।
क़सम से, मुझे लगता है उन्हें इसमें मज़ा आ रहा है।
क्या आप रो रही हैं?
शायद।
आपको रोना नहीं चाहिए, आप मेरी मॉम हैं।
ठीक है।
यह तो फ़िक्र की बात है।
ठीक है, बस हो गया।
अभी भी नमी है। बहुत नमी है।
- ठीक है, अब बस हो गया। - मैं कह रही हूँ, रोना बंद करिए।
- ठीक है, बस। शुरू… अब। - अब।
मेरी उपेक्षित बेटी।
मेरी बात सुनो।
मुझे पता है कि ऐसा लगता है जैसे यह हमारी पूरी ज़िंदगियों पर हावी हो रहा है,
लेकिन मैं तुमसे वादा करती हूँ कि हमेशा ऐसा नहीं रहेगा। ठीक है?
तो क्या चल रहा है?
तुम्हारे हालचाल ठीक हैं?
हाँ, बढ़िया।
अच्छी बात है।
कम से कम इस बात का सुकून है।
उसे पता है कि अमेरिका में उसका कोई ख़ास स्वागत नहीं होगा,
पर वह फिर भी… वह वापस रूस नहीं जाना चाहती।
हाँ, हमने भी यही देखा है।
शायद अगर मैं… अगर मैं उसे कोई और प्रस्ताव दे सकूँ?
उससे कोई वादा कर सकूँ या उसे कुछ दे सकूँ?
देखिए, पीटर, मुझे अपनी बेटी को घर वापस लाना है।
उसके पिता बहुत बीमार हैं। उन्हें उसकी ज़रूरत है। उसे उनसे मिलना होगा।
माफ़ करना, लेकिन मैं शर्तें तय नहीं करता।
अंत में मेरा काम बस एक फ़ोन करना है।
नाड्या अपील के लिए सहमत है या नहीं।
अगर वह सहमत नहीं होती है, तो यह बहुत अफ़सोस की बात होगी।
हाँ, हर किसी को अफ़सोस ही है।
माफ़ करना?
आपको अफ़सोस है, नाड्या को भी अफ़सोस है। हर कोई पूरे समय बस अफ़सोस में है।
मुझे भी अफ़सोस है।
मुझे पता है कि उससे अपील पर साइन कैसे करवाना है।
आत्महत्या की कोशिश करने से पहले उसने मुझे एक ख़त भेजने को कहा था जिसमें उसने आत्महत्या करने का ज़िक्र किया था।
पिछले कुछ घंटों में इनकी हालत काफ़ी बिगड़ गई है।
इनके दिमाग़ को नुक़सान पहुँचा है।
इस समय, सक्रिय इलाज के रूप में हम ज़्यादा कुछ नहीं कर सकते।
यह स्थिति काफ़ी समय तक चल सकती है, इसलिए हमारा ध्यान बस इनकी देखभाल करने पर है,
- ताकि इन्हें ज़्यादा से ज़्यादा आराम मिल सके। - अच्छा।
शुक्रिया, सिवान। चलिए, अगले मरीज़ के पास चलते हैं।
डोरी : कैफ़ेटेरिया में आओ। हमें बात करनी होगी।
तुम यहाँ क्या कर रहे हो?
यह कौन हैं?
- इनका यहाँ होना अच्छा है, भरोसा करो। - हैलो, ऑर्ना।
ज़ाहिर है, मैंने आपको टीवी पर देखा है।
मेरा नाम गाय है। मैं डोरी के साथ काम करता हूँ।
बैठ जाइए।
मैं कल्पना कर सकता हूँ कि इस समय आपके दिमाग़ में बहुत कुछ चल रहा है।
क्या तुम मेरा पीछा कर रहे हो? तुम यहाँ क्यों आए हो?
कुछ ऐसी बात है जो तुम्हें सच में सुननी चाहिए।
बस कुछ देर की बात है।
ऑर्ना, इस समय रूस के साथ
सीरिया सम्बन्धी व्यवस्थाओं को लेकर एक संधि तैयार हो रही है।
प्रधानमंत्री ने लिखित वादा किया है
कि गाली की रिहाई इस संधि की एक अनिवार्य शर्त होगी।
अभी तक वे इन मुद्दों को आपस में जोड़ने से बच रहे थे, लेकिन अब मान गए हैं।
ऑर्ना, आप और मैं एक दूसरे को नहीं जानते हैं, लेकिन डोरी इस बात का गवाह है
कि शायद मैं बहुत विनम्र इंसान नहीं हूँ, लेकिन मैं साफ़ बात करता हूँ।
और मैं आपसे कह रहा हूँ, इस समझौते के ज़रिए
आपकी बेटी घर वापस आ जाएगी, निश्चित तौर पर।
बस इसमें थोड़ा समय लगेगा।
कितना समय?
छह महीने से एक साल के बीच।
नहीं। फिर मुझे यह स्वीकार नहीं है।
उसके पिता के पास छह महीने नहीं हैं।
आप यह उम्मीद नहीं कर सकतीं कि वे एक बड़े सैन्य टकराव को
रोकने के लिए की जा रही बातचीत में जल्दबाज़ी करेंगे,
वह भी सिर्फ़ इसलिए कि एक बैकपैकर को भारत से लौटते हुए हिरासत में ले लिया गया।
हम यह भी जानते हैं कि आपके पति ऊपर अस्पताल के एक छोटे से कमरे में भर्ती हैं।
जिसके कर्मचारी उनके साथ 50 और मरीज़ों की देखभाल कर रहे हैं।
यह बिल्कुल आसान नहीं होगा।
हमें विशेष चिकित्सीय व्यवस्था की सुविधा हासिल है।
हम एक फ़ोन करेंगे,
और आपके पति को एक निजी कक्ष में चौबीसों घंटे देखभाल मिलेगी।
शुक्रिया। मुझे इसमें कोई दिलचस्पी नहीं है।
ऑर्ना।
अगर तुम अभी चली गईं, तो किसी भ्रम में मत रहना।
हम तुम्हारे पास विनम्रता से आए थे, लेकिन ज़रूरत पड़ने पर हम सख़्ती करना भी जानते हैं।
गाय, इसकी ज़रूरत नहीं है।
तुम्हारा नाड्या से मिलना, उसे प्रभावित करने की तुम्हारी कोशिशें,
तुम्हारा ला गार्दिया स्ट्रीट पर जाना।
क्या तुमने "विदेशी एजेंट से सम्पर्क" जैसा कुछ सुना है?
उसके लिए तुम 15 साल के लिए जेल जा सकती हो।
- गाय, बस करो! - अपना मुँह बंद करो, डोरी!
अगर तुम्हें लगता है जो तुम कर रही हो, उसमें तुम्हारी बेटी का भला है, तो तुम ग़लत हो।
तुम कुछ भी अच्छा नहीं कर पाओगी, अगर तुम ख़ुद जेल में बंद होंगी।
और ऐसा होने की काफ़ी ज़्यादा सम्भावना है।
मेरा सुझाव है कि तुम इस बारे में सोच लो।
अगर मैंने कुछ ग़लत किया है, तो फिर मुझे गिरफ़्तार कर लो।
अन्य किसी भी मामले के लिए, प्लीज़ मेरे वकील, वदीम उलमान्स्की से सम्पर्क करो।
तुम्हारा दिन अच्छा बीते।
ऑर्ना।
मुझे माफ़ करना, उसने मुझे नहीं बताया था कि वह यह करने वाला है।
तुमने उसे मेरे बारे में और क्या बताया है?
ग़लती हो गई, मैं तुम्हारी मदद करने की कोशिश कर रहा था। मुझसे ग़लती हो गई।
ग़लतियाँ, बहुत सारी, ठीक है?
मुझे तुमसे नाड्या के बारे में छुपाना नहीं चाहिए था,
और मुझे तुम्हें यहाँ इस स्थिति में बिल्कुल नहीं लाना चाहिए था।
और शायद मैंने और भी ग़लतियाँ की हों,
मैं उनका ज़िम्मेदार हूँ, पर मैं सच में तुम्हारी मदद करने की कोशिश कर रहा हूँ।
तुम किसकी तरफ़ हो, डोरी? तुम मेरी तरफ़ हो भी?
बेशक मैं तुम्हारी तरफ़ हूँ। सिर्फ़ तुम्हारी।
फिर तुम्हें क्या लगता है कि अब मुझे क्या करना चाहिए?
- ऑर्ना… - नहीं। तुम मेरी तरफ़ हो ना?
फिर प्लीज़, मुझे बताओ।
अब मुझे क्या करना चाहिए?
तुम्हें यह समझौता स्वीकार कर लेना चाहिए।
अब मुझे तुम पर भरोसा नहीं है।
शुक्रिया।
तुमने उनमें से ही एक कमीज़ पहन रखी है।
हाँ।
यहाँ के कपड़ों में से बहुत बदबू आती है।
मैं कूड़े वाली थैली पहन लूँगी तो वह भी उनसे बेहतर होगी।
लेकिन नहीं, यह अच्छा है। आने के लिए शुक्रिया।
तुम्हारी बेटी, उसे यह संगीत पसंद है?
क्या यह… क्या यह कोई बैंड है?
एक रूसी बैंड है। वे भी मेरे ही शहर से हैं। रॉस्तोव-ऑन-दॉन।
क्या मैं तुम्हारे लिए कुछ बजाऊँ?
गाली इस गाने को बहुत सुन रही थी। यह उसके पसंदीदा गानों में से एक था।
तुमने यह गाना सुना है?
गाना नहीं, लेकिन मैंने यह नाम सुना है।
यूरी ग्लासकोव।
गाने का भी यही नाम है।
पता है अमेरिका के लोग मुझ पर क्या आरोप लगाते हैं?
वे कहते हैं कि अगर किसी ग्राहक को किसी प्रोजेक्ट के लिए हैकरों की ज़रूरत पड़ती है, तो वे मेरे पास आते हैं।
और मैं उनका सम्पर्क उस काम के लिए उपयुक्त लोगों से करवाती हूँ।
तो, यूरी ग्लासकोव… वह भी कुछ ऐसा ही करता है।
लेकिन वह ग्राहकों को हथियार दिलाने में मदद करता है।
वह रूस में हथियार बेचता है?
मैं उससे बात कैसे कर सकती हूँ?
तुम्हारा कोई दुश्मन है जिसका काम-तमाम करवाना है?
नहीं, नहीं। मुझे… मुझे बस… मुझे बात करनी है…
तुम्हारे लिए उससे बात करना थोड़ा मुश्किल हो सकता है।
क्यों?
मुझे उसका नाम सिर्फ़ इसीलिए पता है
क्योंकि किसी ने उसके सिर पर बड़ा इनाम रखा था।
वह ग़ायब हो गया है। और कुछ लोग पहले ही उसे ढूँढ रहे हैं।
तुम्हारा पति कैसा है?
उसकी हालत अच्छी नहीं है।
उम्मीद है गाली उसे अलविदा कहने के लिए यहाँ होगी।
मैं उम्मीद करती हूँ कि तुम मुझे समझती हो… चाहे थोड़ा बहुत ही।
हाँ, मैं समझती हूँ।
नाड्या, मुझे माफ़ कर दो।
किसलिए?
तुम अपील पर साइन भी करोगी और तुम वापस रूस भी जाओगी।
मैंने ख़त उन्हें दे दिया, नाड्या।
जो ख़त तुमने कोल्या को लिखा था। वे उससे बात भी कर चुके हैं।
तो अगर तुम उसकी परवाह करती हो, जो कि ज़ाहिर है तुम करती हो,
तो तुम हमारा सहयोग करोगी।
तुम हैवान हो।
निकिता! निकिता!
इसे यहाँ से ले जाओ, निकिता!
ऑर्ना, काश वह कभी वापस ना आए।
काश वह वहीं रहकर सड़े और तुम्हें उसकी कभी कोई ख़बर ना मिले।
काश वह वहीं मर जाए!
इसे यहाँ से ले जाओ!
काश तुम्हारी बेटी नर्क में सड़े!
काश तुम अपनी बेटी से कभी ना मिल पाओ!
काश वह मर जाए!
काश तुम उससे अब कभी ना मिल पाओ!
तो अब आगे क्या होगा?
वदीम और नाड्या ने आज सुबह अपील दायर कर दी।
उन्हें अदालत से एक आपातकालीन सुनवाई का समय मिल गया। शायद इस समय सुनवाई हो रही होगी।
हाँ, पर… गाली?
जैसा कि मैंने कहा, उसे अगले कुछ दिनों में रिहा कर दिया जाएगा।
आप उससे जल्द ही मिलेंगी।
अच्छी बात है।
आप जा रहे हैं? आप सब कुछ हो जाने तक नहीं रुकेंगे?
अफ़सोस, नहीं।
ऑर्ना, आपसे मिलकर बहुत ख़ुशी हुई।
नाड्या का भला इसी में है।
कभी-कभी लोगों को ख़ुद की मदद करना सिखाना पड़ता है।
और मैं आपको इस शानदार उपलब्धि के लिए बधाई देता हूँ।
- आप गाली लेवी की माँ हैं? - हाँ।
वह वापस आ जाएगी। आप देखना, वह वापस आ जाएगी।
शुक्रिया।
- बहुत-बहुत शुक्रिया। - आपके लिए दुआएँ।
ऑर्ना लेवी?
पुलिस।
आइए, आपको हिरासत में लिया जा रहा है।
ज़रा रुकिए, ज़रा रुकिए।
- लेकिन आपको क्या चाहिए? - प्लीज़ हमारे साथ चलिए।
ज़रा रुक जाइए…
वे आदमी कौन थे जिनसे आप ला गार्दिया होटल के कमरे में मिली थीं?
पीटर, जिस आदमी से मैंने बात की थी,
और वदीम,
नाड्या का वकील।
और दो अन्य लोग थे जो…
कुछ नहीं बोले, और एक सुरक्षाकर्मी था, शायद।
क्या यह ज़रूरी है?
तुम्हारी दोस्त मर गई।
उम्रक़ैद बिता रही एक रूसी क़ैदी को अदालत ले जाया जा रहा था।
रूसी क़ैदी की चाकू मारकर हत्या।
वे बस मौक़े का इंतज़ार कर रहे थे।
क्या इससे तुम्हें हैरानी हो रही है?
मेरी…
मेरी तबियत ठीक नहीं है।
रूसी यूनिट के तुम्हारे वे दोस्त जिनसे तुम सम्पर्क में थीं।
रुकिए, मेरी तबियत ठीक नहीं है। मुझे मदद चाहिए।
पी लो। मीठा है।
रूसी यूनिट के वे लोग जिनसे तुम सम्पर्क में थीं,
उन्होंने तुम्हें नहीं बताया कि उन्होंने उसकी हत्या की योजना कैसे बनाई थी?
यह मत कहना हमने तुम्हें आगाह नहीं किया था।
मैं…
मैं डोरी से बात करना चाहती हूँ, प्लीज़। क्या मुझे प्लीज़ मेरा फ़ोन मिल सकता है?
- नहीं। - लेकिन मैं…
अभी तो यहाँ बहुत काम बाक़ी है।
- अभी तो ढंग से शुरुआत भी नहीं हुई है। - मेरी…
मेरी तबियत ठीक नहीं है।
- ठीक है। - रुक जाइए, मैं…
मैं आपसे कह रही हूँ, मुझे एक डॉक्टर चाहिए। मेरी तबियत सच में ठीक नहीं है।
इससे कोई फ़ायदा नहीं होगा।
जब तक ज़रूरत होगी, हम यहीं रहेंगे।
घंटों, दिनों, ज़रूरत पड़ी तो हफ़्तों तक।
अभी नहीं।
मैंने कहा ना अभी नहीं?
मेनी आपको बुला रहे हैं।
ऐसा क्या ज़रूरी काम है, अगर ऐतराज़ ना हो तो बता दो?
ख़ुश हो जाओ।
क़िस्मत का खेल तो देखो। हम बार-बार एक दूसरे से टकरा जाते हैं।
वे तुम्हारा फ़ोन नहीं उठाएँगे। वे रूसी लोग, हाँ?
वे सब चले गए, यहूदी टोपी पहने वह मोटा आदमी भी।
वह इज़राइली… लेकिन चलो, रास्ते में बात करेंगे।
- क्या मुझे आपके साथ चलना है? - हाँ, हाँ, हम जा रहे हैं।
इज़राइली पुलिस तेल अवीव मुख्यालय
पता है, मैंने तुम्हें टीवी पर बहुत देखा है,
इंटरव्यू देते हुए। देखकर बुरा लग रहा था।
उस बेचारे बैम्बी को, जो भी ख़रीद ले, उसे बेचने की कोशिश करते हुए।
एक नन्ही, नाज़ुक सी जान,
और वे उदास भूरी आँखें।
- उसकी आँखें नीली हैं। - मैं बैम्बी की बात नहीं कर रही थी।
वैसे, मैंने उनसे कहा : उसका पति मर रहा है,
उसकी बेटी जेल में है, उन्होंने उसे धोखा दे दिया। उसे छोड़ दो।
लेकिन गाय? एकदम बेकार आदमी।
वैसे, हमारे बीच की बात है, तुम्हारा बॉयफ़्रेंड भी कोई बहुत अच्छा नहीं है।
तो उन्होंने आपके कहने पर मुझे रिहा कैसे कर दिया?
मेरा नाम रीटा है,
और रक्षा मंत्रालय की एक विशेष प्रतिनिधि हूँ।
- तो आप मोसाद के साथ हैं? - नहीं, ना मोसाद के साथ, ना शिन बेट के साथ।
मैं बस रीटा हूँ। मुझे बहुत ख़ास निर्देश मिले हैं।
"निर्देश" से आपका क्या मतलब है?
यह एक ऐसा पद है जिसमें कुछ हद तक पूरी छूट है,
लेकिन उचित सीमाओं के अंदर। तो युद्ध शुरू करना है? बिल्कुल नहीं।
मार्गरीटा बेलोव
लेकिन किसी ऐसी बेचारी माँ को छुड़ाना जिसने वाक़ई कुछ नहीं किया?
यह कोई बड़ी बात नहीं है।
लेकिन तुम बात समझ रही हो, है ना? यह इसलिए ताकि मैं इसका ज़रूरत से ज़्यादा इस्तेमाल ना करूँ,
यह सरकार द्वारा बनाई गई नियंत्रण और संतुलन की व्यवस्था है।
सचमुच, वहाँ कुछ बहुत ही होशियार लोग बैठे हैं।
मुझे बताओ, तुम्हें सच में नहीं पता था कि वे उसे मारने वाले हैं?
उन्होंने उसे क्यों मारा? उसने तो अपील पर साइन कर दिया था।
कौन जाने अपील मंज़ूर होती या नहीं।
लेकिन इस तरह, पछतावे से सावधानी बेहतर है।
- तो आपको क्या निर्देश मिले हैं? - माफ़ करना?
आपने कहा कि आपको कुछ ख़ास निर्देश मिले हैं।
हाँ। तुम्हारी बेटी को इज़राइल लाकर उससे पूछताछ करना।
गुड इवनिंग!
देखो, हम दोनों चाहते हैं कि वह वापस आ जाए।
तुम उसे वापस लाना चाहती हो क्योंकि वह तुम्हारी बेटी है,
और जन्म से ही तुम्हारे मन में यह बात बिठा दी गई है कि यह तुम्हारी ज़िम्मेदारी है।
मैं उसे वापस लाना चाहती हूँ
क्योंकि वह राष्ट्रीय सुरक्षा से जुड़ी कुछ महत्वपूर्ण चीज़ें जानती है।
उसने तुम्हें इस बारे में तो कुछ नहीं बताया होगा, है ना?
किस बारे में?
देखो, तुमने कमाल का काम किया है, हर मायने में।
मीडिया के साथ, राजनेताओं के साथ भी।
लेकिन अब, बदक़िस्मती से, वे रास्ते बंद हो चुके हैं,
और ना तुम्हारा वह रूसी साथी काम आएगा।
इसलिए मैंने सोचा, चलो, साथ में रूस चलते हैं,
कुछ लोगों से बात करते हैं,
थोड़ा अच्छा खाना खाते हैं,
थोड़ा हंगामा खड़ा करते हैं,
और "जनता की बेटी" को वापस घर लेकर आते हैं।
अगर तुम्हें यह ठीक ना लगे, तो कोई बात नहीं।
अपना पीता ख़त्म करो,
हम तुम्हें वापस हिरासत में भेज देंगे।
क्या, तुम्हें हैरानी हो रही है? हम यहाँ व्यापार नहीं खेल रहे हैं।
यहाँ मुफ़्त में जेल से बाहर निकालने वाला कोई पत्ता नहीं है।
तुम और तुम्हारी बेटी बोर्ड गेम्स के बहुत शौक़ीन हो ना?
मैंने एक डॉक्टर से बात की।
वे बहुत, बहुत ख़ुश हैं।
उन्होंने कहा कि तुम्हारी हालत सच में सुधर रही है,
और हो सकता है कि तुम कल घर भी जा सकते हो।
और मैंने आमी से बात की।
वह और सिवान आज आए थे।
उन्होंने घर की सफ़ाई की और सब कुछ ठीक से जमा दिया।
ताकि तुम्हें सब कुछ साफ़-सुथरा मिले, जैसा कि तुम्हें पसंद है।
और बारिश होने की सम्भावना है।
और गाली का फ़ोन आया था।
उसने कहा कि वह आज रात वापस आ रही है।
और इस वीकेंड पर वह हमारे साथ रहेगी।
और वह तुम्हें बताना चाहती थी कि वह तुमसे बहुत ज़्यादा प्यार करती है।
और यह कि तुम…
दुनिया के सबसे अच्छे डैड हो।
सावधान! ज़हर! प्यार, बेनी
गुड नाइट, जान।
मैं तुमसे बहुत प्यार करती हूँ।
गाली
द फ़ैंटम लिम्ब
रीटा : फ़्लाइट आरएफ़267, रास्ते में किसी से बात मत करना।
उप-शीर्षक अनुवादक : पुनीत कुसुम